पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में किशनगढ़बास रोड स्थित दादी मां आश्रम के गेट पर अज्ञात बाइक सवार बदमाशों ने ताबड़तोड़ फायरिंग कर लोगों में दहशत फैला दी। सूचना पर कोटकासिम पुलिस थानाधिकारी महावीर सिंह मय जाप्ते मौके पर पहुंचे। तब तक बदमाश फरार हो चुके थे। काफी लोग भी मौके पर जमा हो गए। जिन्हें पुलिस ने कोविड गाइडलाइन का हवाला देकर हटाया।
प्राप्त जानकारी के अनुसार बदमाश रात करीब 8 बजे दो बाइकों पर सवार होकर आए थे। इनकी संख्या 5 बताई गई है। बदमाशों ने आश्रम के गेट पर ताबड़तोड फायरिंग की और भाग गए। पुलिस ने घटनास्थल से दो कारतूस के खाली खोखे व एक छोटा राउंड बरामद किए हैं। थानाधिकारी ने बताया कि बदमाशों के बारे में अहम सुराग लगे हैं। जल्द ही बदमाश पुलिस की गिरफ्त में होंगे। टीमें बदमाशों की तलाश में भेजी जा रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn